cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy cy cy cy cy nl cy la es cy nb cy en cy cy cy cy cy su cy ceb cy cy ca en cy nl en cy su cy su cy es es en es
Prifysgol Caerdydd yn cyhoeddi nawdd tair blynedd gyda Tafwyl | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Fel rhan o’i hymrwymiad parhaus i’r Gymraeg, mae Prifysgol Caerdydd wedi addo £22,000 i ŵyl flynyddol Tafwyl mewn prif gytundeb noddi tair blynedd.
Bob blwyddyn, mae siaradwyr Cymraeg rhugl, dysgwyr ac aelodau o’r cyhoedd sydd â diddordeb yn yr iaith yn heidio i dir castell hanesyddol Caerdydd i ddathlu defnydd y ddinas o’r iaith lafar hynaf yn Ewrop mewn gŵyl sy’n para wythnos.
Fel noddwr swyddogol Tafwyl, bydd Prifysgol Caerdydd yn adeiladu ar ei chysylltiadau presennol â’r ŵyl a’i threfnwyr, Menter Caerdydd.  Caiff ymchwil a gynhaliwyd gan ei hacademyddion Cymraeg ei harddangos yn yr ŵyl, gyda’r bwriad o godi ymwybyddiaeth o weithgareddau’r Brifysgol a denu darpar fyfyrwyr.
Mynegodd Dirprwy Is-ganghellor Prifysgol Caerdydd, yr Athro Hywel Thomas, ei gefnogaeth i Tafwyl:
“Mae’n bleser gan Brifysgol Caerdydd gefnogi Tafwyl fel ei noddwr swyddogol.  Mae gan y Brifysgol ymrwymiad cryf i’r Gymraeg ac i’w chymunedau cyfagos.  Erbyn hyn, mae gennym fwy o fyfyrwyr Cymraeg eu hiaith nag erioed o’r blaen a chredwn fod yr ŵyl yn fan cyfarfod gwych i selogion y Gymraeg o bob gallu ddod at ei gilydd i ddathlu cydwerthfawrogiad o’n hiaith sy’n tyfu ac yn esblygu o hyd.  Yn y blynyddoedd sydd i ddod, rwy’n gobeithio y bydd cyfraniad y Brifysgol at yr ŵyl yn helpu i’w gwneud yn ddigwyddiad yr un mor barhaol â’r Eisteddfod yng nghalendr diwylliannol Cymru.”
Dywedodd Prif Weithredwr Menter Caerdydd, Sian Lewis:
“Rydym wrth ein bodd yn cyhoeddi bod Tafwyl yn tyfu ac ehangu diolch i’r gefnogaeth newydd gan Brifysgol Caerdydd.  Mae’r gefnogaeth gan y Brifysgol yn cynnig sicrwydd i’r ŵyl ac yn galluogi’r Fenter i gynllunio at ddyfodol llewyrchus i’r ŵyl.  Mae cael Prifysgol Caerdydd fel Prif Noddwr yn hwb enfawr a chyffrous ac rydym yn edrych ymlaen yn fawr at gydweithio.”
Yn Tafwyl y llynedd, lansiodd Ysgol Newyddiaduraeth, y Cyfryngau ac Astudiaethau Diwylliannol y Brifysgol Pobl Caerdydd, sef gwasanaeth newyddion a rhwydweithio digidol a ddatblygwyd gan y gymuned ac ar ei rhan.  Datblygwyd y gwasanaeth i ymateb i’r angen pwysig am gynnwys Cymraeg, sy’n apelio at gynulleidfa ifanc a digidol lythrennog yng Nghaerdydd.
Eleni, bydd yr ŵyl yn para o 11 i 18 Gorffennaf, pan gaiff digwyddiadau diwylliannol niferus eu cynnal mewn lleoliadau amrywiol ledled y ddinas, o Ganolfan Gelf Chapter a bar Porters, i’r Amgueddfa Genedlaethol a Chlwb Ifor Bach.  Daw’r wythnos i ben â ffair undydd, a ddenodd dros 12,000 o bobl yn 2013 ac y disgwylir iddi ddenu hyd yn oed mwy o ymwelwyr eleni.  Y llynedd, daeth dros 20% o’r gynulleidfa o’r tu hwnt i Gaerdydd.
Caiff Tafwyl ei chefnogi gan nifer o Lysgenhadon, sy’n dangos poblogrwydd cynyddol yr ŵyl, gan gynnwys Alex Jones (One Show), Rhys Patchell (Gleision Caerdydd), Matthew Rhys (Actor) a Huw Stephens (cyflwynydd BBC Radio 1).
Yn ôl data’r cyfrifiad diweddaraf, caiff ei amcangyfrif bod 11.1% o’r 348,000 o bobl yng Nghaerdydd yn siarad Cymraeg.
nawdd  ·  Prifysgol Caerdydd  ·  Tafwyl
sylw ar yr adroddiad yma
Darllen pellach a awgrymir
Tafwyl yn wŷl ddeuddydd i ddathlu penblwydd yn 10 oed
© Hawlfraint 2019 POBL CAERDYDD. Cedwir Bob Hawl.